April 1980

April 1980 is 'n 96 minuut lange Afrikaanse aksiedrama wat in 1980 vrygestel is. Die film is deur Jan Scholtz geregisseer met 'n draaiboek ook deur Jan Scholtz, vervaardig deur Scholtz-Constantia Produksies (Boet Troskie, André Scholtz) en versprei deur Scholtz Films/Ster-Kinekor. 

Sinopsis

'n Kampusspioen kry die opdrag om 'n vriendskap aan te knoop met 'n student, aangesien daar vermoed word dat haar broer verantwoordelik was vir die dood van twee jongmense in 'n motorbomontploffing. Die spioen raak egter verlief op die meisie, en word meteens gekonfronteer met die werklikhede van Suid-Afrika in 1980.

Rolverdeling 

Die rolverdeling is Doon Boshoff (as Julian), Sandy Horn (as Carol), Michael Richard (as Alex), Joe Stewardson (as Prof. Jonathan Carpenter), Bill Flynn (as Hertz), Dirk de Villiers (as Gaffie), Trix Pienaar (as Alet), Marie du Toit (as Annette), Nic de Jager (as Kol. Neels Venter), Bill Curry (as Basil), Danny Keogh (as Maj. Harrison), Alan Dyssel (as Swart), Morné (as Sgt. Booysen), Lourens Swanepoel (as Abramson), Mike Hobbs, Elizabeth Archer, Fred Nelson, Tullio Moneta, Jannie Wienand, en Laurika Rauch. 

Verwysings